ai4bharat/Pralekha huggingface dataset:
पंतप्रधान कार्यालय
पंतप्रधानांनी व्दितीय राष्ट्रीय युवा संसद महोत्सवातल्या विजेत्यांचे आणि अंतिम पथकातल्या सदस्यांचे केले कौतुक
सर्व भाषणांविषयी व्टिट करून युवकांच्या कामगिरीची केली प्रशंसा
व्दितीय राष्ट्रीय युवा संसद महोत्सवातल्या विजेत्यांचे आणि अंतिम पथकातल्या सर्व सदस्यांचे पंतप्रधान नरेंद्र मोदी यांनी खूप कौतुक केले आहे. दूरदृश्य प्रणालीच्या माध्यमातून पंतप्रधानांनी समारोप कार्यक्रमाला मार्गदर्शन करताना म्हटले की, ‘‘आपण आज जी चर्चा, विचार-विनिमय करीत आहात, हे खूप महत्वाचे आहे. आपल्या सर्वांची भाषणे मी ऐकत होतो, त्याचवेळी माझ्या मनात एक विचार आला आणि मी निर्णय घेतला की, आपल्या व्टिटर हँडलच्या माध्यमातून केवळ पहिल्या तीन विजेत्यांची भाषणे रेकॉर्ड केली गेली आहे, ती उपलब्ध झाल्यावर प्रदर्शित करून थांबायचे नाही तर, काल अंतिम फेरीत आलेल्या पथकातल्या सर्व सदस्यांचीही भाषणे व्टिट करणार आहे.’’
पंतप्रधानांना याविषयी केलेले ट्विट्स येथे वाचता येतील:
अर्थ मंत्रालय
भारताने व्यापक प्रमाणातील सुधारणा तसेच सशक्त धोरणे यांच्यावर लक्ष केंद्रित केल्यामुळे आपत्तीच्या वेळी देशाला मजबुतता प्राप्त झाली
संकटकाळात सर्वांचे प्रयत्न आणि जन भागीदारी यांची मोठी मदत झाली
जागतिक दर्जाच्या वैशिष्ट्यपूर्ण सार्वजनिक पायाभूत सुविधा, अभूतपूर्व कोविड प्रतिबंधक लसीकरण मोहीम, एलआयएफई अभियान आणि हायड्रोजन अभियान यांच्यासारख्या योजनांच्या यशामुळे जागतिक क्षितिजावर भारत वेगाने उदयाला येत आहे
नवी दिल्ली, 1 फेब्रुवारी 2023
विविध संकटांच्या काळात भारताने दाखवलेल्या मजबुततेची प्रशंसा करत केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी त्याचे श्रेय व्यापक प्रमाणातील सुधारणा तसेच सशक्त धोरणे यांच्यावर सरकारने लक्ष केंद्रित करण्याला दिले. “सर्वांच्या प्रयत्नांच्या माध्यमातून अंमलबजावणी करून निर्माण झालेली जन भागीदारी तसेच गरजवंतांना लक्ष्यीत पद्धतीने दिलेला पाठींबा यांच्यामुळे संकटकाळात देखील आपल्याला उत्तम कामगिरी करण्यात मदत झाली,” त्यांनी स्पष्टीकरण दिले.
जागतिक क्षितिजावर भारताचा उदय:
संसदेत वर्ष 2023-24 चाअर्थसंकल्प सादर करताना, केंद्रीय अर्थमंत्री सीतारामन यांनी भारताचा जागतिक क्षितिजावर उदय होण्यास कारणीभूत ठरलेल्या खालील विविध कामगिऱ्या अधोरेखित केल्या:
- जागतिक दर्जाच्या वैशिष्ट्यपूर्ण सार्वजनिक पायाभूत सुविधा, उदा. आधार, को-विन आणि युपीआय
- अभूतपूर्व प्रमाण आणि वेगाने राबवण्यात आलेली कोविड प्रतिबंधक लसीकरण मोहीम
- हवामान विषयक उद्दिष्ट्ये साध्य करण्यासारख्या आंतरराष्ट्रीय मुद्द्यांबाबत सक्रीय भूमिका, एलआयएफई अभियान
- राष्ट्रीय हायड्रोजन अभियान
पंतप्रधान गरीब कल्याण अन्न योजना 
कोविड-19 महामारीच्या संकटकाळात सरकारने केलेले प्रयत्न ठळकपणे मांडत, केंद्रीय मंत्री सीतारामन म्हणाल्या की, देशातील 80 कोटींहून अधिक लोकांना 28 महिने मोफत अन्नधान्य पुरवण्यासाठी महामारीच्या काळात सरकारने सुरु केलेल्या या योजनेने देशातील एकही व्यक्ती उपाशी राहणार नाही याची सुनिश्चिती केली. “अन्न आणि पोषणविषयक सुरक्षेची सुनिश्चिती करण्याची आमची वचनबद्धता यापुढेही सुरु ठेवत, आम्ही 1 जानेवारी 2023 पासून सर्व अंत्योदय आणि प्राधान्यक्रम दिलेल्या कुटुंबांना येत्या एक वर्षासाठी पंतप्रधान गरीब कल्याण अन्न योजनेतून मोफत अन्नधान्य पुरविण्याची योजना राबवत आहोत,” त्या म्हणाल्या. या योजनेसाठी येणारा सुमारे 2 लाख कोटी रुपयांचा संपूर्ण खर्च केंद्र सरकारतर्फे केला जाईल, अशी माहिती केंद्रीय अर्थमंत्री निर्मला सीतारामन यांनी दिली.U.Ujgare/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
संरक्षण मंत्रालय
सुपरसॉनिक क्रूझ क्षेपणास्त्र ब्रह्मोसची भारतीय नौदलाच्या आयएनएस चेन्नई विनाशिकेवरून यशस्वी चाचणी
नवी दिल्ली, 18 ऑक्टोबर 2020
सुपरसॉनिक क्रूझ क्षेपणास्त्र ब्रह्मोसची भारतीय नौदलाच्या स्वदेशी तंत्रज्ञानाने बांधणी केलेल्या आयएनएस चेन्नई या विनाशिकेवरून अरबी समुद्रातील एका लक्ष्याचा भेद करीत यशस्वी चाचणी पार केली. या क्षेपणास्त्राने अत्यंत उच्च श्रेणीचे आणि अत्याधुनिक संचलन करत अचूकतेने लक्ष्याचा यशस्वी भेद केला.
प्रमुख मारक अस्त्राच्या रुपात जमिनीवरून लांब अंतरावरील लक्ष्याचा भेद करणाऱ्या क्षेपणास्त्राने नौदलाची क्षमता वाढवून युध्दनौकेची अजिंक्यता सुनिश्चित केली आहे. या बहुउपयोगी ब्रह्मोस क्षेपणास्त्राची रचना, विकास आणि निर्मिती भारत आणि रशिया यांच्या सहकार्याने करण्यात आली आहे.
संरक्षण मंत्री राजनाथ सिंग यांनी संरक्षण संशोधन आणि विकास विभाग , ब्रह्मोस आणि भारतीय नौदलाचे या यशस्वी चाचणीबद्दल अभिनंदन केले.
डीडीआर अँड डी सचिव आणि डिआरडीओचे अध्यक्ष डॉ जी. सतीश रेड्डी यांनी डीआरडीओतील सर्व वैज्ञानिक, ब्रह्मोस, नौदल आणि उद्योगातील सर्वांचे या यशाबद्दल अभिनंदन केले. ते म्हणाले की ब्रह्मोस क्षेपणास्त्रे भारतीय सैन्यदलाचे सामर्थ्य अनेक पटींनी वाढवतील.
S.Thakur/ S.Patgoankar /P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
कोविडनंतरच्या काळाशी अर्थसंकल्प सुसंगत-केंद्रीय मंत्री जितेंद्र सिंग यांचे प्रतिपादन
केंद्रीय राज्यमंत्री  डॉ. जितेंद्र सिंग पूर्वोत्तर राज्य विकास  यांनी अर्थसंकल्पावर माध्यमांना दिलेल्या मुलाखतींच्या मालिकेत अर्थसंकल्प भारताच्या कोविडनंतरच्या काळाच्या द्रुष्टीशी सुसंगत असल्याचे सांगितले. ते म्हणाले, की हा जरी आर्थिक दस्तावेज असला तरीही अर्थसंकल्पाचा आत्मा हा अर्थशास्त्राच्या क्षेत्राच्या पुढे जात मोदिजींच्या नेतृत्वाखालील भारत जो जगातील सर्व देशांच्या समूहात अग्रभागी सदस्य म्हणून समोर येण्याच्या जो मार्ग निश्चित झाला आहे, त्याचा नकाशा आहे.
ते म्हणाले, की अनेक भाष्यकारांनी जो अंदाज व्यक्त केला होता, की सामान्य जनतेवर अधिक ओझे किंवा जबाबदारी येईल, परंतु अर्थसंकल्प 2021-22 हा कोविड महामारीच्या दडपणाशी सामना करणाऱ्या देशाला दिलासादायक ठरला आहे.
या अर्थसंकल्पाने दिलेल्या प्राधान्यक्रमाचा जगातील इतर देशांनीही आदर्श ठेवायला हवा, असेही डॉ. जितेंद्र सिंग म्हणाले.उदाहरणार्थ आरोग्य क्षेत्राला दिलेले उच्च प्राधान्य,हे अपूर्व आहे एवढेच नव्हे तर त्यामुळे भारताचा स्वबळावरील विश्वास वाढवेल आणि भारताला इतरांपेक्षा पुढे नेत, कोरोना लसीसारख्या सरकारने देशात सुरू केलेल्या मोठ्या उपक्रमात ज्या सरकारने शारीरिक स्वास्थ, प्रतिबंधात्मक आरोग्य सेवा आणि निरामय जीवन हे महत्त्वाचे मानले, त्यांना पुढे घेऊन जाईल.
तपशीलवार बातमीसाठी कृपया येथे क्लिक करा
M.Iyengar/S.Patgoankar/P.Kor
(Visitor Counter : 150
राष्ट्रपती कार्यालय
एनडीसीच्या 59व्या अभ्यासक्रमाच्या अध्यापक आणि विद्यार्थ्यांनी राष्ट्रपतींची घेतली भेट
नवी दिल्ली, 21 नोव्हेंबर 2019
राष्ट्रीय संरक्षण महाविद्यालय अर्थात एनडीसीच्या 59व्या अभ्यासक्रमाच्या अध्यापक आणि विद्यार्थ्यांनी राष्ट्रपती भवनात आज राष्ट्रपती राम नाथ कोविंद यांची भेट घेतली.
कुठल्याही देशाचे यश हे त्या देशात उपलब्ध साधन संपत्तीचा किती प्रभावीपणे वापर केला जातो, यावर अवलंबून असते, असे राष्ट्रपती म्हणाले. मनुष्यबळ हे यामधे सर्वात महत्वाचे असून, राष्ट्रीय सुरक्षेसाठी मनुष्यबळ विकसित करण्याचे काम एनडीसीकडे सोपवण्यात आले आहे. ही संस्था केवळ सशस्त्र दलातल्या वरिष्ठ अधिकाऱ्यांनाच प्रशिक्षित करीत नसून, परदेशी देशांच्या अधिकाऱ्यांनाही त्यांच्या देशांच्या संदर्भात धोरणात्मक निर्णय घेण्यासाठी सक्षम करतात, असे राष्ट्रपती म्हणाले.
जागतिकीकरणाच्या पार्श्वभूमीवर सशस्त्र दलांच्या भूमिकेचा विस्तार झाला आहे. भविष्यातील संघर्षासाठी बहु उद्देशीय आणि बहु संस्थात्मक दृष्टीकोनाची गरज असून, एनडीसी अभ्यासक्रम यात महत्वपूर्ण भूमिका पार पाडत आहे, असे म्हणाले.
G.Chippalkatti/S.Kane/D.Rane
(Visitor Counter : 55
पंतप्रधान कार्यालय
ह्यूस्टन येथे झालेल्या 'हाऊडी मोदी' कार्यक्रमात पंतप्रधानांनी साधला भारतीय समुदायाशी हृद्य संवाद
अमेरिकेचे राष्ट्राध्यक्ष डोनाल्ड ट्रम्प देखील कायर्क्रमात सहभागी
नवी दिल्ली, 22 सप्टेंबर 2019
अमेरिकेतील टेक्सास मधल्या ह्यूस्टन येथील स्टेडियम मध्ये झालेल्या ‘हाऊडी मोदी’ या कार्यक्रमात पंतप्रधान नरेंद्र मोदी यांनी पन्नास हजार पेक्षा जास्त भारतीयांशी संवाद साधत उपस्थितांची मने जिंकली. या कार्यक्रमात पंतप्रधानांसोबत अमेरिकेचे अध्यक्ष डोनाल्ड ट्रम्प देखील सहभागी झाले होते.
यावेळी बोलतांना पंतप्रधान म्हणाले की, आज या मैदानावर नवा इतिहास आणि नवे समीकरण निर्मण झाले आहे. ‘आज इथे राष्ट्राध्यक्ष डोनाल्ड ट्रम्प यांचा सहभाग आणि सिनेटर्सनी भारताच्या प्रगतीविषयी बोलणं म्हणजे 130 कोटी भारतीयांच्या कार्याचा केलेला सन्मानच आहे’ असे पंतप्रधान म्हणाले. इथे आज जाणवणारी ऊर्जा ही भारत आणि अमेरिकेमधील संबंधांच्या एकत्रित ऊर्जेचेच प्रतीक आहे, असेही पंतप्रधान पुढे म्हणाले.
आजच्या कार्यक्रमाचे नाव ‘हाऊडी मोदी’ असे आहे. मात्र एकटे मोदी काहीही नाहीत. मी माझ्या देशातल्या 130 कोटी जनतेसाठी काम करणारी एक सामान्य व्यक्ती आहे. त्यामुळे जेव्हा तुम्ही विचारता-‘हाऊडी मोदी’ तेव्हा मी त्याचे उत्तर देईन की, भारतात सगळं काही छान आहे. पंतप्रधानांनी यावेळी “देशात सगळं छान सुरु आहे” हे वाक्य विविध भारतीय भाषांमध्ये म्हटले. ही सांस्कृतिक विविधताच भारताच्या जिवंत लोकशाहीची ताकद आहे असे पंतप्रधान म्हणाले.
आज नव्या भारताच्या निर्मितीसाठी आम्ही सगळे कटिबद्ध असून त्यासाठी अविरत कष्ट करत आहोत असे पंतप्रधान म्हणाले. नवा आणि उत्तम देश घडवण्यासाठी अनेक प्रयत्न केले जात आहेत असे त्यांनी सांगितले. भारत आव्हानांना दूर सारत नाही तर त्यांचा समोरासमोर सामना करतो. आज आम्ही तात्पुरते बदल करत नाही तर समस्यांवर कायमस्वरुपी तोडगा काढण्यासाठी काम करतो आहोत आणि अशक्य ते साध्य करतो आहोत. असे पंतप्रधानांनी सांगितले.
गेल्या पाच वर्षात रालोआ सरकारने केलेल्या कामगिरीचा लेखाजोखा त्यांनी मांडला. गेल्या पाच वर्षात 300 कोटी भारतीयांनी अशा गोष्टी साध्य केल्या आहेत ज्यांची कोणी कल्पनाही केली नसेल. आम्ही आमची उदिृष्टे उच्च ठेवली आहेत आणि ती साध्यही करतो आहोत. भारतातल्या प्रत्येक घरात स्वयंपाकाचा गॅस पोहोचवणे, ग्रामीण भागात सार्वजनिक स्वच्छतेत सुधारणा, रस्ते बांधणी, देशाच्या कानाकोपऱ्यात बँकिंग सुविधा पोहोचवणे अशी कठीण उदिृष्टे आम्ही साध्य केली आहेत असे मोदी यांनी सांगितले.
भारतीय जनतेचे जीवनमान सुकर करण्याप्रतीच्या कटिबद्धतेचा पंतप्रधानांनी पुनरुच्चार केला. देशात उद्योगस्नेही वातावरण निर्माण करण्यासाठी आपण प्रयत्न करत असल्याचेही त्यांनी सांगितले. या दोन्ही गोष्टींसाठी सरकारने केलेल्या प्रयत्नांची त्यांनी सविस्तर माहिती दिली. यात कालबाह्य निरुपयोगी कायदे रद्द करणे, सेवांच्या अंमलबजावणीत सुधारणा, स्वस्त दरात इंटरनेट सुविधा, भ्रष्टाचाराविरोधात कठोर कारवाई आणि वस्तू आणि सेवा कर लागू करणे अशा उपाययोजनांचा त्यांनी उल्लेख केला. त्यांच्या सरकारच्या कार्यकाळात प्रत्येक भारतीयापर्यंत विकासाची फळं पोहोचतील अशी ग्वाही त्यांनी दिली.
कलम 370 रद्द करण्याच्या निर्णयाचाही पंतप्रधानांनी उल्लेख केला. असा महत्वाचा निर्णय दृढ इच्छाशक्तीने घेणाऱ्या सर्व संसद सदस्यांचे उभे राहून अभिनंदन करावे असे आवाहन पंतप्रधानांनी यावेळी उपस्थितांना केले. कलम 370 मुळे जम्मू-काश्मीर आणि लडाखची जनता विकास आणि प्रगतीपासून वंचित राहिली होती. आज जम्मू-काश्मीर आणि लडाखच्या जनतेलाही इतर सर्व भारतीयांप्रमाणे समान अधिकार मिळाले आहेत असे पंतप्रधान म्हणाले.
B.Gokhale/R.Aghor/P.Malandkar
(Visitor Counter : 148
पंतप्रधान कार्यालय
पंतप्रधान श्री.नरेंद्र मोदी यांनी इजिप्तचे राष्ट्रपती श्री. अब्देल फत्ताह अल-सिसी यांच्याशी साधला दूरध्वनीवर संवाद
नवी दिल्ली, 26 मे 2020
आज दूरध्वनीवरून झालेल्या संभाषणाद्वारे पंतप्रधान श्री.नरेंद्र मोदी यांनी इजिप्तचे राष्ट्रपती श्री.अब्देल फत्ताह अल-सिसी यांना तसेच इजिप्तच्या जनतेला ईद-उल-फित्र निमित्त शुभेच्छा दिल्या.
इजिप्तच्या राष्ट्रपतींनी शुभेच्छांचा स्वीकार केला. ते म्हणाले की, इजिप्त आणि भारत या दोहोंना जगातील प्राचीनतम संस्कृतींमध्ये महत्त्वाचे स्थान आहे. या दोन देशांमध्ये वेगाने वृद्धिंगत होत जाणाऱ्या द्विपक्षीय संबंधांबद्दल त्यांनी समाधान व्यक्त केले.
कोविड-19 संकटकाळात इजिप्तमध्ये असलेल्या भारतीयांच्या सुरक्षा आणि कल्याण बाबत काळजी घेतल्याबद्दल पंतप्रधानांनी इजिप्तच्या शासनयंत्रणेची व अधिकारी वर्गाची प्रशंसा केली.
यावर्षी पंतप्रधान इजिप्तला भेट देणार होते, मात्र कोविड-19 साथरोगामुळे तो दौरा पुढे ढकलावा लागला. या भेटीचा संदर्भ देत पंतप्रधानांनी, परिस्थिती सुरळीत होताच इजिप्तचे राष्ट्रपती सिसी यांना भेटण्याची इच्छा व्यक्त केली.
युवा व्यवहार आणि क्रीडा मंत्रालय
भारतीय क्रीडा प्राधिकरणात  सध्या 959 प्रशिक्षक कार्यरत
नवी दिल्ली, 15 डिसेंबर 2022
भारतीय क्रीडा प्राधिकरण  आणि मान्यताप्राप्त विविध राष्ट्रीय क्रीडा महासंघांमध्ये  विविध क्रीडा प्रकारांसाठी प्रशिक्षकांची नियुक्ती ही एक सतत चालणारी प्रक्रिया आहे. एनएसएफना त्यांच्या प्रशिक्षण आणि स्पर्धांच्या संबंधित वार्षिक वेळापत्रकानुसार  परदेशी तज्ञांना स्वतःहून नियुक्त करण्याची परवानगी आहे. तथापि, प्रत्येक एनएसएफला त्यासाठी साईसह सल्लामसलत करून नियुक्त केलेल्या प्रशिक्षकांसाठी कोणत्या क्षेत्रात परिणाम हवे आहेत त्याचा आराखडा तयार करणे बंधनकारक आहे. साईमध्ये, सध्या 959 प्रशिक्षक कार्यरत आहेत आणि ते सर्व भारतीय आहेत.
भारतीय प्रशिक्षक आणि आंतरराष्ट्रीय प्रशिक्षकांचे मानधन वेगवेगळे आहे. भारतीय प्रशिक्षकांना दिले जाणारे मानधन आणि सुविधा सातव्या केंद्रीय वेतन आयोगाच्या  शिफारशींनुसार तसेच कंत्राटी प्रशिक्षकांच्या संदर्भात करारामध्ये दिलेल्या अटींनुसार आहे. तर, परदेशी प्रशिक्षकांची नियुक्ती संबंधित एनएसएफच्या शिफारशींनुसार आंतरराष्ट्रीय प्रशिक्षकांच्या मागणी-पुरवठ्याची परिस्थिती, तुलनात्मक प्रकरणांमध्ये प्रचलित बाजार दर, पात्रता/अनुभव आणि अंतिम वेतन यांच्या आधारे केली जाते. त्या खेळातील मागणी-पुरवठ्याच्या परिस्थितीनुसार विविध परिस्थितीत मानधन भिन्न असू शकते.
सरकारने  फेब्रुवारी 2022 मध्येच परदेशी प्रशिक्षक/तज्ञांसाठी मानधन/सुविधा यात सुधारणा केली आहे. मागणी-पुरवठा परिस्थिती आणि प्रचलित बाजार दरांवर ते आधारित आहे. परंतु ते एनएसएफच्या एकूण मंजूर निधीच्या 30 टक्केपेक्षा जास्त असू शकत नाही. भारतीय प्रशिक्षकांना सातव्या वेतन आयोगाच्या शिफारसी/मार्गदर्शक तत्त्वांनुसार मानधन दिले जाते. सातव्या वेतन आयोगाच्या नियमानुसार नियमितपणे संबंधित वेतन स्तरावर काम करणाऱ्या प्रशिक्षकांना वार्षिक वेतनवाढ दिली जाते तर कंत्राटी पद्धतीने काम करणाऱ्या प्रशिक्षकांना वार्षिक 10% वाढ दिली जाते.
प्रशिक्षकांच्या मानधनाचा तपशील खाली दिला आहे:-
- कंत्राटी सहाय्यक प्रशिक्षक - 50,300 रुपये;
- प्रशिक्षक – 1,05,000 रुपये;
- वरिष्ठ प्रशिक्षक – 1,25,000 रुपये;
- मुख्य प्रशिक्षक – 1,65,000 रुपये.
युवा व्यवहार आणि क्रीडा मंत्री अनुराग सिंह ठाकूर यांनी आज राज्यसभेत एका लेखी उत्तरात ही माहिती दिली.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
आरोग्य आणि कुटुंब कल्याण मंत्रालय
राष्ट्रीय वैद्यक शास्त्र परीक्षा मंडळाने आयोजित केलेल्या सायक्लॉथॉनमध्ये केंद्रीय आरोग्यमंत्री मनसुख मांडविया यांचा सहभाग
नवी दिल्ली, 19 डिसेंबर 2022
राष्ट्रीय वैद्यक शास्त्र परीक्षा मंडळाने नवी दिल्ली येथे आयोजित केलेल्या सायक्लॉथॉनमध्ये आज केंद्रीय आरोग्यमंत्री मनसुख मांडविया सहभागी झाले. ‘पृथ्वी वाचवा, जीवन वाचवा’ ही संकल्पना असलेल्या या सायकल रॅलीचा प्रारंभ निर्माण भवन येथून झाला आणि कर्तव्य पथावरून या रॅलीने प्रवास केला. हिवाळ्यात पहाटेला आयोजित केलेल्या सायकल रॅलीत अनेक जण उत्साहाने सहभागी झाले. भौतिक व्यायामप्रकारांच्या मदतीने आरोग्यदायी वर्तनाला प्रोत्साहन देण्याच्या उद्देशाने या उपक्रमाचे आयोजन करण्यात आले होते. सायकलिंगविषयी विशेष जिव्हाळा असल्याने ‘ हरित खासदार’ म्हणून ओळखले जाणाऱ्या मनसुख मांडविया यांनी आरोग्य आणि तंदुरुस्तीसाठी लोकांनी सायकलचा वापर करावा असे आवाहन केले. थंडीच्या काळात पहाटेपासून या जागरुकता रॅलीत उत्साहाने सहभागी झाल्याबद्दल त्यांनी सर्व सहभागींचे कौतुक केले. कोणतेही प्रदूषण न करणारे वाहन असल्यामुळे सायकल पर्यावरणीय समस्या कमी करण्यात मोठ्या प्रमाणावर उपयुक्त ठरू शकते, असे त्यांनी सांगितले. अनेक विकसित देशांमध्ये सायकलींचा वापर मोठ्या प्रमाणात होत आहे तर भारतात सायकल म्हणजे गरिबांचे वाहन म्हणून ओळखले जाते, आपल्याला ही ओळख बदलून श्रीमंतांचे वाहन अशी ओळख निर्माण करण्याचे ध्येय ठेवले पाहिजे, असे ते म्हणाले. फॅशनमधून पॅशन म्हणजे आधुनिक शैलीमधून आपल्या आवडीची जोपासना करण्याची गरज आहे. हरित पृथ्वी आणि निरोगी पृथ्वीसाठी चला आपण सर्वांनी सायकलिंग हा आपल्या जीवनाचा एक भाग बनवुया, असे आवाहन त्यांनी केले. सायकलिंग आणि भौतिक व्यायामप्रकारांचे महत्त्व अधोरेखित करताना डॉ. मांडविया म्हणाले की शारीरिक फायद्यांबरोबरच मानसिक फायद्यांसाठी आपल्या आयुष्यात व्यायामाचा समावेश केला पाहिजे. शारीरिक हालचालींच्या व्यायामांमुळे अनेक बिगर संसर्गजन्य आणि जीवनशैलीमुळे निर्माण होणाऱ्या आजारांना दूर ठेवता येते, असे त्यांनी सांगितले. या ‘गो ग्रीन’ उपक्रमाबद्दल आणि आरोग्याबाबत जागरुकता आणि पर्यावरण रक्षणाबाबत सक्रिय पुढाकार घेतल्याबद्दल त्यांनी एनबीईएमएसची प्रशंसा केली. हा कार्यक्रम येथे पाहता येईल. https://www.youtube.com/watch?v=SgxvYc7i2WI
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
विज्ञान आणि तंत्रज्ञान मंत्रालय
विज्ञान आणि तंत्रज्ञान मंत्रालयाच्या अधिपत्याखालील 3 शैक्षणिक संस्थानी पटकावले नेचर इंडेक्स 2020च्या पहिल्या 30 मधे स्थान
इंडियन असोसिएशन फॉर द कल्टिव्हेशन ऑफ सायन्स , कोलकाता 7व्या स्थानावर, जवाहरलाल नेहरू सेंटर फॉर ॲडव्हान्स्ड सायंटिफिक रीसर्च , बंगळुरू 14व्या स्थानावर आणि एस.एन. बोस नॅशनल सेंटर फॉर बेसिक सायन्सेस, कोलकाता 30व्या स्थानावर
नवी दिल्ली, 11 जून 2020
उत्तम दर्जाच्या पत्रिकांमधून प्रकाशित झालेले संशोधन आणि त्या संशोधनाच्या दर्जाची योग्यता या निकषांवर आधारीत, नेचर इंडेक्स 2020ने केलल्या, विद्यापीठे, आयआयटीज , आयआयएसईआर्स  विविध प्रयोगशाळा अशा उच्च दर्जाच्या 30 संस्थांच्या सर्वेक्षणात, भारत सरकारच्या विज्ञान आणि तंत्रज्ञान विभागाच्या अधिपत्याखाली येणाऱ्या तीन स्वायत्त संस्थांनी वरचे स्थान पटकाविले आहे.
यामध्ये 'इंडियन असोसिएशन फाँर द कल्टिव्हेशन आँफ सायन्स' , कोलकाता 7व्या, जवाहरलाल नेहरू सेंटर फाँर अँडव्हान्स्ड सायंटिफिक रीसर्च , बंगळुरू 14व्या आणि एस. एन. बोस नॅशनल सेंटर फाँर बेसिक सायन्सेस कोलकाता 30व्या स्थानावर आहे.
भारतीय वैज्ञानिक आणि औद्योगिक-संशोधन परिषदेच्या समूहातील, असोसिएशन फाँर द कल्टिव्हेशन ऑफ सायन्स , या संस्थेला उच्च दर्जाच्या रसायनशास्त्राच्या संशोधनात पहिल्या तीनात स्थान मिळाले आहे. जेएनसीएएसआरला  जैविक विज्ञान शिक्षण देणाऱ्या संस्थात चौथे, रसायन आणि भौतिकशास्त्र शिकविणाऱ्या संस्थात दहावे, भारतीय शैक्षणिक संस्थांमधे दहावे तर जागतिक क्रमवारीत 469वे स्थान लाभले आहे.
“उच्च श्रेणीच्या संशोधन पत्रिकांतून प्रसिध्द होणाऱ्या संशोधनाच्या दर्जा वरून डिएसटीच्या शिक्षणाची केंद्रबिंदू झालेल्या या संस्थांना मिळालेले स्थान ही अतिशय उत्साहवर्धक घटना आहे, शैक्षणिक संस्था आणि प्रयोगशाळा यामधून होणारे संशोधन यांनी संख्यात्मकदृष्टया चांगली कामगिरी केली असून दर्जा सुधारण्यावर आणि रुपांतरीत करण्यावर गरज ओळखून भर दिल्याने हे शक्य झाले आहे”, असे डीएसटीचे सचिव प्रो. आशुतोष शर्मा यावेळी म्हणाले.
जागतिक क्रमवारीच्या या यादीत भारतीय वैज्ञानिक आणि औद्योगिक परिषद  ही 39 संस्थांचा समूह असलेली संस्था 160व्या स्थानावर असून इंडियन इन्स्टिट्यूट ऑफ सायन्स  ही संस्था 184 व्या स्थानावर आहे.
विषयवार आणि जागतिक क्रमवारीसाठी ही लिंक पाहू शकता,
https://www.natureindex.com/annual-tables/2020/institution/all/all/countries-India
Source: Nature Index, 2020.
S.Pophale/S.Patgoankar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 234
इलेक्ट्रॉनिक्स आणि माहिती तंत्रज्ञान मंत्रालय
देशातील सर्व सामायिक सेवा केंद्रे बँकांची व्यापार प्रतिनिधी होतील-पियुष गोयल
पंतप्रधान 15 जूनला सीएससी व्हीएलईंना संबोधित करणार
(नवी दिल्ली, 11 जून 2018
ग्रामीण वायफाय नेटवर्क सुविधेला चालना देणाऱ्या गावस्तरीय उद्योजकांनी  केलेल्या प्रगतीचे दर्शन घडवणाऱ्या महत्त्वाच्या सुविधांचा शुभारंभ आज केंद्रीय इलेक्ट्रॉनिक्स आणि माहिती-तंत्रज्ञान मंत्री रविशंकर प्रसाद यांच्या हस्ते एका परिषदेत झाला. यात 5000 गावांना इंटरनेट जोडणी, सीएससी  आणि आयआरसीटीसीमध्ये सामंजस्य करार यांचा समावेश आहे. तसेच 3 लाख उमेदवारांच्या डिजिटल साक्षरतेसाठी इंडसइंड बँक सीएससी एसपीव्हींना सहकार्य करत आहे.
पंतप्रधान नरेंद्र मोदी 15 जूनला सीएसई व्हीएलईंना संबोधित करणार असल्याची घोषणा प्रसाद यांनी केली.
वित्त, रेल्वे आणि कोळसा मंत्री पियुष गोयल या परिषदेला उपस्थित होते. आता 2 लाख 90 हजार सामायिक सेवा केंद्रे व्यापार प्रतिनिधी म्हणून काम करण्यास सक्षम असल्याचे गोयल यांनी जाहीर केले. डिजिटल तंत्रज्ञानाच्या विस्तरामुळे सकल देशांतर्गत उत्पादनात 5 टक्क्यांची भर पडेल असे ते म्हणाले.
N.Sapre/S.Kulkarni/P.Kor
मंत्रिमंडळ
भारत व इंडोनेशिया मधील औषधी उत्पादने, औषधी पदार्थ, जैविक उत्पादने व सौंदर्यप्रसाधने नियामक कार्यक्षेत्रात सहकार्यासाठीच्या सामंजस्य कराराला मंत्रिमंडळाची मंजुरी
नवी दिल्ली, 18 जुलै 2018
भारत व इंडोनेशिया मध्ये करण्यात आलेल्या औषधी उत्पादने, औषधी पदार्थ, जैविक उत्पादने व सौंदर्यप्रसाधने नियामक कार्यक्षेत्रात सहकार्यासाठीच्या सामंजस्य कराराला मंत्रिमंडळाने मंजुरी दिली आहे. केंद्रीय औषध मानक नियंत्रण संस्था, भारत व नॅशनल एजन्सी फॉर ड्रग्ज ऍण्ड फूड कंट्रोल , इंडोनेशिया दरम्यान 29 मे 2018 ला जकार्ता येथे या करारावर स्वाक्षरी करण्यात आली.
हा करार परस्परांच्या नियामक गरजा चांगल्याप्रकारे समजून घेण्यासाठी लाभदायक ठरेल. भारतीय औषधी उत्पादने निर्यात करण्यामध्येही हा करार सहाय्यक ठरेल.
पार्श्वभूमी :
सीडीएससीओ आरोग्य सेवा संचलनालयाच्या अधीनस्थ असलेला एक विभाग आहे, जे आरोग्य व कुटुंब कल्याण विभागाशी संलग्न आहे. तसेच भारतातील औषधे, वैद्यकीय उपकरणे व सौंदर्य प्रसाधनांसाठी राष्ट्रीय नियामक प्राधिकरण म्हणून हा विभाग काम पाहतो. बीपीएमओ इंडोनेशियामध्ये ही उत्पादने नियंत्रित करते. सीडीएससीओ, भारत व बीपीएमओ, इंडोनेशिया यांमधील हा सामंजस्य कराराला भारत सरकारच्या नियम 12  1961 नुसार पंतप्रधानांची मंजुरी मिळाली आहे.
B.Gokhale/S.Pophale/P.Malandkar
(Visitor Counter : 70
आरोग्य आणि कुटुंब कल्याण मंत्रालय
कोविड महामारी विरोधात लढ्यासाठी मदत सामग्रीचे प्रभावी वाटप आणि वितरण करण्यात केंद्र सरकारने वेळ दवडला नाही
आरोग्य मंत्रालयाच्या समन्वय कक्षाने परदेशी कोविड मदत व सहाय्य सामुग्रीच्या प्रभावी वाटपातील समन्वयासाठी 26 एप्रिल 2021 पासून काम करायला सुरवात केली
नवी दिल्ली, 4 मे 2021
इंडिया टुडेने आपल्या बातमीत असा आरोप केला आहे की परदेशातून कोविड -19 विरोधात मदत सामुग्रीची पहिली खेप 25 एप्रिल 2021 रोजी भारतात दाखल झाली होती. मात्र जीवनरक्षक वैद्यकीय पुरवठा वितरित करण्यासाठी मानक कार्यप्रणाली  आखण्यासाठी केंद्र सरकारने सात दिवस घेतले.
या वृत्तात वास्तविक माहितीचा चुकीचा अर्थ लावण्यात आला आहे आणि हे वृत्त पूर्णपणे दिशाभूल करणारे आहे.
जागतिक महामारीविरोधात लढण्यासाठी जागतिक समुदायाने भारत सरकारला मदत पाठवायला सुरुवात केल्यानंतर, आरोग्य मंत्रालयाने 2 मे 2021 रोजी मदतीच्या वाटपाबाबत प्रमाणित कार्यप्रणाली जारी केली होती आणि केंद्र सरकार व इतर आरोग्य संस्थांमार्फत राज्ये आणि केंद्रशासित प्रदेशांना मदत स्वीकारणे, वाटप आणि वितरण करण्याचे काम तातडीने सुरू झाले होते.
अतिरिक्त आरोग्य सचिवांच्या अंतर्गत समन्वय कक्षची स्थापना 26 एप्रिल 2021 रोजी आरोग्य मंत्रालयात झाली आणि त्यांनी त्वरित काम सुरू केले. विविध हितधारकांमधील त्वरित आणि प्रभावी समन्वयासाठी स्थापन आंतर-मंत्रालयीन कक्षामध्ये शिक्षण मंत्रालयातून प्रतिनियुक्तीवर आलेले एक सहसचिव, परराष्ट्र व्यवहार मंत्रालयामधील दोन अतिरिक्त सचिव स्तरावरील अधिकारी, मुख्य सीमा शुल्क आयुक्त, नागरी विमान वाहतूक मंत्रालयाचे आर्थिक सल्लागार, तांत्रिक सल्लागार डी.टी. जीएचएस, एचएलएलचे प्रतिनिधी, आरोग्य मंत्रालयाचे दोन सहसचिव आणि भारतीय रेडक्रॉस सोसायटीचे  प्रतिनिधी यांचा समावेश आहे.
वरील तथ्यात्मक माहिती लक्षात घेता असा सल्ला देण्यात आला आहे की सार्वजनिक क्षेत्रांत प्रकाशित तथ्यांचा निवडक वापर टाळावा आणि स्वतःच्या निवेदनाला अनुसरून तथ्यांचा चुकीचा अर्थ लावू नये.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
ग्रामीण विकास मंत्रालय
सामाजिक कृती समितीच्या सदस्यांनी सादर केल्या सर्वोत्कृष्ट आचरण पद्धती
नवी दिल्ली, 13 एप्रिल 2021
भारत @75 स्वातंत्र्याचा सुवर्ण महोत्सव या 75 आठवडे चालणाऱ्या सोहळ्याचा शुभारंभ पंतप्रधान नरेंद्र मोदी यांनी 12 मार्च 2021 रोजी केला. या महोत्सवांतर्गत दीनदयाल अंत्योदय योजना- राष्ट्रीय ग्रामीण आजिविका मिशनची  अंमलबजावणी ग्रामविकास मंत्रालयाने केली. सर्व राज्यांनी 22 ते 28 मार्च विभागीय पातळीवर दूरदृश्य सत्रांचे आयोजन करुन लैंगिक भेद दूर करण्यासाठी केलेल्या उत्तम आचरण पद्धती सामायिक केल्या. महिलांनी आपल्या हक्कांविषयीचे अनेक प्रेरणादायी अनुभव सामायिक केले.
30 राज्य/ कें. प्रदेशांनी आयोजित केलेल्या विविध सत्रांमध्ये 86,539 जणांनी सहभाग नोंदवला.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
पंतप्रधान कार्यालय
प्रतापभाई शाह यांच्या निधनाबद्दल पंतप्रधानांकडून शोक व्यक्त
गुजरातचे माजी अर्थमंत्री प्रतापभाई शाह यांच्या निधनाबद्दल पंतप्रधान नरेंद्र मोदी यांनी शोकसंवेदना व्यक्त केल्या आहेत.
सार्वजनिक जीवनात आणि पत्रकारितेच्या क्षेत्रात प्रतापभाई शाह यांनी दिलेल्या योगदानाचे स्मरण करत, त्यांच्या आत्म्याला शांती मिळो अशी प्रार्थना पंतप्रधानांनी आपल्या ट्वीटमध्ये केली आहे. शाह यांच्या कुटुंबियांप्रतीही आपल्या शोक संवेदना मोदी यांनी व्यक्त केल्या आहेत.
ગુજરાતના પૂર્વ નાણામંત્રી શ્રી પ્રતાપભાઈ શાહના અવસાનના સમાચારથી વ્યથિત છું. ગુજરાતના જાહેર જીવન અને પત્રકારત્વ ક્ષેત્રે તેઓએ આપેલ યોગદાન સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના...
— Narendra Modi  May 6, 2021
पंतप्रधान कार्यालय
पंतप्रधान नरेंद्र मोदी यांनी आशूरा दिनी इमाम हुसेन  यांच्या बलिदानाचे केले स्मरण
नवी दिल्ली, 30 ऑगस्ट 2020
पंतप्रधान नरेंद्र मोदी यांनी आशूरा दिनी इमाम हुसेन  यांच्या बलिदानाचे स्मरण केले आहे.
इमाम हुसेन  यांच्या बलिदानाचे आपण स्मरण करत असल्याचे पंतप्रधानांनी ट्वीट संदेशात म्हटले आहे. त्यांच्यासाठी सत्य आणि न्याय यांना सर्वाधिक महत्व होते. समानता आणि निःपक्षता यावर त्यांचा भर अतिशय उल्लेखनीय असून अनेक लोकांना अपार शक्ती देत असल्याचे पंतप्रधानांनी म्हटले आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
बुरेवी चक्रीवादळाच्या पार्श्वभूमीवर परिस्थितीबाबत पंतप्रधानांनी तामीळनाडूच्या मुख्यमंत्र्यांशी साधला संवाद
नवी दिल्ली, 2 डिसेंबर 2020
पंतप्रधान नरेंद्र मोदी यांनी बुरेवी चक्रीवादळामुळे तामीळनाडूच्या काही भागात उद्भवलेल्या परिस्थितीबद्दल तामीळनाडूचे मुख्यमंत्री थिरु एडप्पादी के पलानीस्वामी यांच्याशी संवाद साधला.
ट्वीटमध्ये पंतप्रधान म्हणाले, “तामीळनाडूचे मुख्यमंत्री थिरु @EPSTamilNadu Ji यांच्याशी दूरध्वनीवरून चर्चा झाली. बुरेवी चक्रीवादळामुळे राज्यातील काही भागातील परिस्थितीविषयी आम्ही चर्चा केली. केंद्र सरकार तामीळनाडूला शक्य ते सर्व सहकार्य करेल. चक्रीवादळ प्रभावित भागात राहणाऱ्यांच्या सुरक्षेसाठी मी प्रार्थना करतो.”
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(